
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TURTO, SKIRTO HUMANITARINEI PAGALBAI TEIKTI, PERDAVIMO

[bookmark: _GoBack]2024 m. kovo 29 d. Nr. TS-60
Kėdainiai

[bookmark: _Hlk116972672]Vadovaudamasi Lietuvos Respublikos vietos savivaldos įstatymo 6 straipsnio 3 punktu,           15 straipsnio 2 dalies 19 punktu, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 20 straipsnio 2 dalies 5 punktu ir 7 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 4 dalimi, 11 straipsnio 1 ir 2 dalimis, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašu, patvirtintu Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, 2 punktu ir 94.5 papunkčiu ir atsižvelgdama į Kėdainių rajono savivaldybės priešgaisrinės tarnybos vadovo 2024 m. vasario 7 d. įsakymą Nr. 11V „Dėl turto pripažinimo nereikalingu, netinkamu (negalimu) naudoti“, Lietuvos Respublikos užsienio reikalų ministerijos 2024 m. vasario 27 d. rekomendaciją teikti humanitarinę pagalbą Ukrainai, Kėdainių rajono savivaldybės Vystomojo bendradarbiavimo ir humanitarinės pagalbos teikimo komisijos, sudarytos  Kėdainių rajono savivaldybės administracijos direktoriaus 2023 m. sausio 12 d. įsakymu Nr. AD‑1‑42 „Dėl Vystomojo bendradarbiavimo ir humanitarinės pagalbos teikimo komisijos sudarymo ir jos darbo nuostatų patvirtinimo“, 2024 m. kovo 1 d. protokolą Nr. 1, Ukrainos Lvivo srities Lvivo rajono Žhokvos miesto tarybos 2024 m. vasario 2 d. prašymą Nr. 03-07/344, Kėdainių rajono savivaldybės taryba nusprendžia: 
1. Perduoti neatlygintinai Ukrainos Lvivo srities Lvivo rajono Žhokvos miesto tarybai Kėdainių rajono savivaldybei nuosavybės teise priklausantį ir šiuo metu Kėdainių rajono savivaldybės priešgaisrinės tarnybos patikėjimo teise valdomą ilgalaikį materialųjį turtą, skirtą humanitarinei pagalbai teikti – gaisrinį automobilį URAL, pagamintą 1987 m., valst. Nr. ZKN 689, identifikavimo Nr. 073873, inventorinis Nr. 0042, įsigijimo vertė – 5213,16 Eur, likutinė vertė – 0,00 Eur.
2.  Įgalioti Kėdainių rajono savivaldybės priešgaisrinės tarnybos vadovą pasirašyti 1 punkte nurodyto turto perdavimo–priėmimo aktą ir kitus su turto perdavimu susijusius dokumentus.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras                                                                                                 Valentinas Tamulis

